Kanne 17.9.2015 – LLR-G5 v. SMHV – Glycan Finance (SILICIUM ORGANIQUE G5 LLR-G5)
(Asia T-539/15)
Oikeudenkäyntikieli: englanti
Asianosaiset ja muut osapuolet
Kantaja: LLR-G5 Ltd (Castlebar, Irlanti) (edustajat: asianajajat A. von Mühlendahl ja H. Hartwig)
Vastaaja: Sisämarkkinoiden harmonisointivirasto (tavaramerkit ja mallit) (SMHV)
Muu osapuoli valituslautakunnassa: Glycan Finance Corp Ltd (Sheffield, Yhdistynyt kuningaskunta)
Menettely SMHV:ssa
Riidanalaisen tavaramerkin hakija: Kantaja
Riidanalainen tavaramerkki: Yhteisön tavaramerkiksi rekisteröitäväksi haettu värillinen kuviomerkki, joka sisältää sanaosan ”SILICIUM ORGANIQUE G5 LLR-G5” – Yhteisön tavaramerkin rekisteröintihakemus nro 10 424 703
SMHV:ssa käyty menettely: Väitemenettely
Riidanalainen päätös: SMHV:n ensimmäisen valituslautakunnan 11.6.2015 asiassa R 291/2014-1 tekemä päätös
Vaatimukset
Kantaja vaatii, että unionin yleinen tuomioistuin
kumoaa riidanalaisen päätöksen siltä osin kuin sillä hylättiin kantajan valitus väiteosaston 27.11.2013 asiassa B 2 027 053 tekemästä päätöksestä ja siltä osin kuin siinä hyväksyttiin SMHV:n valituslautakunnassa käydyn menettelyn muun osapuolen valitus samasta väiteosaston päätöksestä
hylkää SMHV:n valituslautakunnassa käydyn menettelyn muun osapuolen esittämän väitteen, joka koskee kantajan yhteisön tavaramerkin rekisteröintihakemuksen nro 1 042 4703 rekisteröimistä
velvoittaa SMHV:n ja SMHV:n valituslautakunnassa käydyn menettelyn muun osapuolen, jos se osallistuu väliintulijana tähän oikeudenkäyntiin, korvaamaan oikeudenkäyntikulut.
Kanneperusteet
Asetuksen N:o 207/2009 8 artiklan 1 kohdan b alakohtaa on rikottu.
____________